Bronza ermitkolibro

La Bronza ermitkolibro (Glaucis aeneus) estas specio de kolibroj en la familio Trokiledoj. Ĝi troviĝas en Kolombio, Kostariko, Ekvadoro, Honduro, Nikaragvo, kaj Panamo.

Taksonomio kaj sistematiko
La Bronza ermitkolibro kaj la Rufbrusta ermitkolibro (G. hirsutus) estis konsiderataj samspeciaj, sed nun estas traktataj kiel superspecio. La Bronza ermitkolibro estas monotipa, kvankam la apartaj centramerikaj kaj sudamerikaj populacioj foje estis traktataj kiel subspecioj.Hinkelmann, C., G. M. Kirwan, kaj P. F. D. Boesman (2020). Bronzy Hermit (Glaucis aeneus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 14an de Novembro, 2021

Aspekto
La Bronza ermitkolibro estas 9 ĝis 10 cm longa. Maskloj pezas 3 ĝis 6,5 g kaj inoj 3 ĝis 6 g. La beko de la masklo estas kurba kaj la supra makzelo havas segildentajn randojn. La beko de la ino havas pli da kurbo kaj neniun segildenton. La plumaroj de ambaŭ seksoj estas similaj, kun bronzaj aŭ kuproverdaj supraj partoj, tre sablokoloraj gorĝo kaj brusto, kaj palflavbruna ventro. La vizaĝo havas blankan "lipharojn" kaj estas alie malhelbruna. La supra flanko de la vosto estas grizverda kun blankaj pintoj kaj la malsupra flanko ruĝeca proksime de la korpo, nigreca en la mezo, kaj blanka ĉe la pintoj. La centramerika populacio havas iomete pli longajn flugilojn ol la sudamerika, sed iliaj plumaroj estas identaj.

Distribuado kaj habitato
La Bronza ermitkolibro havas du apartajn populaciojn. Unu troviĝas de orienta Honduro tra orienta Nikaragvo kaj orienta kaj okcidenta Kostariko ĝis okcidenta Panamo. La alia troviĝas de okcidenta Kolombio ĝis nordokcidenta Ekvadoro ĝis la provinco Piĉinĉa. La specio loĝas en duonmalfermaj pejzaĝoj kiel ekzemple ĝenita primara arbaro, matura sekundara arbaro, marĉarbaro kaj arbustaroj. En alteco ĝi troviĝas de marnivelo ĝis 750 m en Kostariko kaj 800 m en Kolombio.

Kutimaro
Movoj
Oni kredas, ke la Bronza ermitkolibro ne migrantas tra sia tuta teritorio.

Manĝado
La Bronza ermitkolibro manĝas nektaron ĉe Heliconia kaj aliaj plantoj. Ili manĝas nkaŭ malgrandajn artikulojn; ĉi-lastaj kutime estas ŝvebkolektataj el araneaĵoj, folioj kaj branĉetoj, kaj foje kaptitaj dumfluge.

Reproduktado
La reprodukta sezono de la Bronza ermitkolibro varias geografie kaj ne estas plene difinita. Ĝia nesto estas konusforma taso farita el plantfibroj ligitaj per araneaĵo kaj ornamita per likenoj, alkroĉita al la malsupra flanko de pendanta folio. La ovodemetado estas de du ovoj.

Voĉo
La kanto de la Bronza ermitkolibro estas "alttona descenda frazo 'cii-cii-ci-ci-cictici' neregule ŝanĝita per serio de altaj 'sii' notoj". Ĝia flugvoko estas "akra alttona 'tziit!'."

Statuso
La IUCN taksis la Bronzan ermitkolibron kiel Malplej Zorgigan, kvankam ĝia populacinombro kaj tendenco ne estas konataj. Ĝi troviĝas en pluraj protektitaj areoj, kaj estas konsiderata "tre ofta" en Kolombio.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).
A Guide to the Birds of Costa Rica de F. Gary Stiles kaj Alexander F. Skutch 
Hummingbirds of Costa Rica de Michael Fogden kaj Patricia Fogden 

Kategorio:Apodoformaj
Kategorio:Birdoj de Ameriko